Publication: Magyar Közlöny
Issue: MK-2001-13 (Year: 2001, Number: 13)
Era: 1990-2004
Section: az 5/2001. (II. 6.) KöViM rendelethez
Paragraph Index: 235

c) a F.A.I. D vizsga feltételei között szereplő 5 óra teljesítése alól mentesül, aki a kiképzési tematikában meghatározott 2 db egyedüli 1 órás feladatot repült, amelyből legalább az egyik repülés a 60 percet meghaladta, valamint 3 db egyedüli 3 órás feladatot repült, amelyből legalább az egyik a 180 percet meghaladta. 2.2.1.6. Repülésgyakorlati vizsga: Gyakorlati vizsgára a pályázó akkor bocsátható, ha a kiképzést befejezte és a 2.2.1.4. pontban meghatározott szakismeretből sikeres vizsgát tett. 2.2.1.7. A gyakorlati vizsga anyaga: Vontatásból végrehajtott légtérrepülés, melynek során a pályázónak bizonyítania kell készségét egyszerű és bonyolult repülési helyzetekben, hatóság előtt a felszállás, vontatás, szabadrepülés fordulóváltás átesés (liftelés), dugóhúzó (egy-egy pördület és kivétel mindkét irányban) helyezkedés és leszállás végrehajtásában. 2.2.1.8. Egészségügyi alkalmasság: Meg kell felelnie a számára előírt egészségi követelményeknek. 2.2.1.9. Folyamatosság: Ha a megszakítás: — 50 repült óráig 1 hónapnál nem több, — 50—200 repült óra között 3 hónapnál nem több, — 200—600 repült óra között 6 hónapnál nem több, — 600 repült óra felett 12 hónapnál nem több. 2.2.1.10. Ha a folyamatosság nincs biztosítva, kiképző szervezetnél gyakorlatba hozó és minősítő ellenőrző repülés szükséges. 2.2.1.11. Hosszabbítás: Az engedélyesnek igazolnia kell: — a megelőző 24 hónapban legalább 20 órát repült önállóan és 6 önálló vontatást teljesített. Ha az engedélyes motoros, UL A2, helikopter és vitorlázó pilóta képesítések közül legalább kettővel rendelkezik, az egyik szakterület meghosszabbításához szükséges feltételek teljesítése esetén a másik szakterületre az előírt repülési idők teljesítésének 50%-a is elegendő, — megfelelt az előírt repüléstechnikai ellenőrzésen. 2.2.1.12. Jogosultság: Sikeres vizsga alapján az engedélyes jogosult: — egy- és kétüléses vitorlázó repülőgépen repülőgépparancsnoki beosztás ellátására, — kétüléses vitorlázó repülőgépen nem kereskedelmi célú személyszállításra (18. életév betöltése után), ha a megelőző 90 napban legalább 3 fel- és leszállást teljesített az adott típusú, illetve kategóriájú légijárművön. 2.3. Magánpilóta Szakszolgálati Engedély (PPL) Ballon 2.3.1. Ballon pilóta képesítés megszerzésének és hoszszabbításának feltételei: 2.2.1.1. Életkor: betöltött 17. életév. 2.3.1.2. Iskolai végzettség: alapfokú. 2.3.1.3. Növendék Ballon Pilóta Szakszolgálati Engedély az adott kategóriának megfelelően. 2.3.1.4. Szakismeret: A pályázónak hatósági vizsgabizottság előtt bizonyítani kell, hogy az engedélyben biztosított jogköröknek megfelelően ismeri az alábbiakat: — légijog, — szerkezettan, — műszertan, — légiüzemeltetés, — navigáció, — repülésmeteorológia, — típusismeret, — repülési szabályok, — elsősegélynyújtás, — rádiótávbeszélő kezelői ismeret (1-es szint). 2.3.1.5. Repülési tapasztalat: 20 repült óra ballonnal, ebből legalább 2 repülés önállóan. 2.3.1.6. Repülésgyakorlati vizsga: Gyakorlati vizsgára a pályázó akkor bocsátható, ha a kiképzést befejezte és a 2.3.1.4. pontban meghatározott szakismeretből sikeres vizsgát tett. 2.3.1.7. A gyakorlati vizsga anyaga: Repülés végrehajtása a hatóság előtt minimum 40—50 perc repülési idővel. 2.3.1.8. Egészségügyi alkalmasság: Meg kell felelnie a számára előírt egészségi követelményeknek. 2.3.1.9. Folyamatosság: Ha a megszakítás: — 50 repült óráig 3 hónapnál nem több, — 50 repült óra felett 6 hat hónapnál nem több. 2.3.1.10. Ha a folyamatosság nincs biztosítva, kiképző szervezetnél gyakorlatba hozó és minősítő ellenőrző repülés szükséges. 2.3.1.11. Hosszabbítás: Az engedélyesnek igazolnia kell: — a megelőző 24 hónapban legalább 10 órát repült, továbbá — megfelelt a repüléstechnikai ellenőrzésen. 2001/13. szám 2.3.1.12. Jogosultság: Sikeres vizsga alapján az engedélyes jogosult: — önálló repülés végrehajtására, — nem kereskedelmi célú személyszállításra (18. életév betöltése után), ha a megelőző 90 napban legalább 3 fel- és leszállást teljesített.

Source: https://magyarkozlony.hu/hivatalos-lapok/b4c7db88b49cd973f3f0b38174db48ad2be1d5b9/dokumentumok/c62a3b0ec612a85547289a868813ee7f7ef02846/letoltes